amanoisuno/poet huggingface dataset:
平陵老將 韋莊
白羽金僕姑，腰懸雙轆轤。前年蔥嶺北，獨戰雲中胡。匹馬塞垣老，一身如鳥孤。歸來辭第宅，卻占平陵居。
即事 韋莊
亂世時偏促，陰天日易昏。無言搔白首，憔悴倚東門。
姬人養蠶 韋莊
昔年愛笑蠶家婦，今日辛勤自養蠶。仍道不愁羅與綺，女郎初解織桑籃。
長幹塘別徐茂才 韋莊
亂離時節別離輕，別酒應須滿滿傾。才喜相逢又相送，有情爭得似無情。
勉兒子 韋莊
養爾逢多難，常憂學已遲。辟疆為上相，何必待從師。
乞彩箋歌 韋莊
浣花溪上如花客，綠闇紅藏人不識。留得溪頭瑟瑟波，不使紅霓段段飛，一時驅上丹霞壁。蜀客才多染不供，我有歌詩一千首，磨礱山嶽羅星斗。開卷長疑雷電驚，人間無處買煙霞，須知得自神仙手。也知價重連城璧，
白牡丹 韋莊
閨中莫妒新妝婦，陌上須慚傅粉郎。昨夜月明渾似水，入門唯覺一庭香。
憫耕者 韋莊
何代何王不戰爭，盡從離亂見清平。如今暴骨多於土，猶點鄉兵作戍兵。
壺關道中作 韋莊
處處兵戈路不通，卻從山北去江東。黃昏欲到壺關寨，匹馬寒嘶野草中。
題酒家 韋莊
酒綠花紅客愛詩，落花春岸酒家旗。尋思避世為逋客，不醉長醒也是癡。
寄舍弟 韋莊
每吟富貴他人合，不覺汍瀾又濕衣。萬里日邊鄉樹遠，何年何路得同歸。
僕者楊金 韋莊
半年辛苦葺荒居，不獨單寒腹亦虛。努力且為田舍客，他年為爾覓金魚。
春陌二首 韋莊
滿街芳草卓香車，仙子門前白日斜。腸斷東風各回首，一枝春雪凍梅花。嫩煙輕染柳絲黃，句引花枝笑憑牆。馬上王孫莫回首，好風偏逐羽林郎。
贈姬人 韋莊
莫恨紅裙破，休嫌白屋低。請看京與洛，誰在舊香閨。
中酒 韋莊
南鄰酒熟愛相招，蘸甲傾來綠滿瓢。一醉不知三日事，任他童稚作漁樵。
暴雨 韋莊
江村入夏多雷雨，曉作狂霖晚又晴。波浪不知深幾許，南湖今與北湖平。
悼亡姬 韋莊
鳳去鸞歸不可尋，十洲仙路彩雲深。若無少女花應老，湘江水闊蒼梧遠，何處相思弄舜琴。
獨吟 韋莊
默默無言惻惻悲，閑吟獨傍菊花籬。只今已作經年別，夜來孤枕空腸斷，窗月斜輝夢覺時。
悔恨 韋莊
六七年來春又秋，也同歡笑也同愁。才聞及第心先喜，如今悔恨將何益，腸斷千休與萬休。
虛席 韋莊
一閉香閨後，羅衣盡施僧。鼠偷筵上果，蛾撲帳前燈。土蝕釵無鳳，塵生鏡少菱。有時還影響，花葉曳香繒。
舊居 韋莊
芳草又芳草，故人楊子家。青雲容易散，白日等閒斜。皓質留殘雪，香魂逐斷霞。不知何處笛，一夜叫梅花。
晏起 韋莊
爾來中酒起常遲，臥看南山改舊詩。開戶日高春寂寂，數聲啼鳥上花枝。
幽居春思 韋莊
綠映紅藏江上村，一聲雞犬似山源。閉門盡日無人到，翠羽春禽滿樹喧。
思歸引 韋莊
越鳥南翔雁北飛，兩鄉雲路各言歸。如何我是飄飄者，獨向江頭戀釣磯。
與小女 韋莊
見人初解語嘔啞，不肯歸眠戀小車。一夜嬌啼緣底事，為嫌衣少縷金華。
虎跡 韋莊
白額頻頻夜到門，水邊蹤跡漸成群。我今避世棲岩穴，岩穴如何又見君。
買酒不得 韋莊
停尊待爾怪來遲，手挈空瓶毷氉歸。滿面春愁消不得，更看溪鷺寂寥飛。
得故人書 韋莊
正向溪頭自采蘇，青雲忽得故人書。殷勤問我歸來否，雙闕而今畫不如。
洪州送僧游福建 韋莊
八月風波似鼓鼙，可堪波上各東西。殷勤早作歸來計，莫戀猿聲住建溪。
聞回戈軍 韋莊
上將鏖兵又欲旋，翠華巡幸已三年。營中不用栽楊柳，願戴儒冠為控弦。
南鄰公子 韋莊
南鄰公子夜歸聲，數炬銀燈隔竹明。醉憑馬鬃扶不起，更邀紅袖出門迎。
憶小女銀娘 韋莊
睦州江上水門西，蕩槳揚帆各解攜。今日天涯夜深坐，斷腸偏憶阿銀犁。
女僕阿汪 韋莊
念爾辛勤歲已深，亂離相失又相尋。他年待我門如市，報爾千金與萬金。
河清縣河亭 韋莊
由來多感莫憑高，竟日衷腸似有刀。人事任成陵與谷，大河東去自滔滔。
鐘陵夜闌作 韋莊
鐘陵風雪夜將深，坐對寒江獨苦吟。流落天涯誰見問，少卿應識子卿心。
悼楊氏妓琴弦 韋莊
魂歸寥廓魄歸煙，只住人間十八年。昨日施僧裙帶上，斷腸猶系琵琶弦。
殘花 韋莊
江頭沈醉泥斜暉，卻向花前慟哭歸。惆悵一年春又去，碧雲芳草兩依依。
歲晏同左生作 韋莊
歲暮鄉關遠，天涯手重攜。雪埋江樹短，雲壓夜城低。寶瑟湘靈怨，清砧杜魄啼。不須臨皎鏡，年長易淒淒。
咸陽懷古 韋莊
城邊人倚夕陽樓，城上雲凝萬古愁。山色不知秦苑廢，莫怪楚吟偏斷骨，野煙蹤跡似東周。
和同年韋學士華下途中見寄 韋莊
綠楊城郭雨淒淒，過盡千輪與萬蹄。送我獨游三蜀路，正是清和好時節，不堪離恨劍門西。
春愁 韋莊
自有春愁正斷魂，不堪芳草思王孫。落花寂寂黃昏雨，深院無人獨倚門。
傷灼灼 韋莊
嘗聞灼灼麗於花，雲髻盤時未破瓜。桃臉曼長橫綠水，流落錦江無處問，斷魂飛作碧天霞。
漢州 韋莊
比儂初到漢州城，郭邑樓臺觸目驚。松桂影中旌旆色，十日醉眠金雁驛，臨岐無恨臉波橫。
長安清明 韋莊
蚤是傷春夢雨天，可堪芳草更芊芊。內官初賜清明火，遊人記得承平事，暗喜風光似昔年。
秋霽晚景 韋莊
秋霽禁城晚，六街煙雨殘。牆頭山色健，林外鳥聲歡。翹日樓臺麗，清風劍佩寒。玉人襟袖薄，斜憑翠闌幹。
和人春暮書事寄崔秀才 韋莊
半掩朱門白日長，晚風輕墮落梅妝。不知芳草情何限，相逢只賴如澠酒，一曲狂歌入醉鄉。
古離別 韋莊
一生風月供惆悵，到處煙花恨別離。止竟多情何處好，少年長抱少年悲。
邊上逢薛秀才話舊 韋莊
前年同醉武陵亭，絕倒閑譚坐到明。也有絳唇歌白雪，今日皤然對芳草，不勝東望涕交橫。
飲散呈主人 韋莊
夢覺笙歌散，空堂寂寞秋。更聞城角弄，煙雨不勝愁。
使院黃葵花 韋莊
薄妝新著淡黃衣，對捧金爐侍醮遲。向月似矜傾國貌，為報同人看來好，不禁秋露即離披。
搖落 韋莊
搖落秋天酒易醒，淒淒長似別離情。黃昏倚柱不歸去，腸斷綠荷風雨聲。
奉和觀察郎中春暮憶花言懷見寄四韻之什 韋莊
天畔峨嵋簇簇青，楚雲何處隔重扃。落花帶雪埋芳草，惟君信我多惆悵，只願陶陶不願醒。
奉和左司郎中春物暗度感而成章 韋莊
才喜新春已暮春，夕陽吟殺倚樓人。錦江風散霏霏雨，有時自患多情病，莫是生前宋玉身。
少年行 韋莊
五陵豪客多，買酒黃金盞。醉下酒家樓，美人雙翠幰。揮劍邯鄲市，走馬梁王苑。樂事殊未央，年華已雲晚。
令狐亭 韋莊
若非天上神仙宅，須是人間將相家。想得當時好煙月，管弦吹殺後庭花。
閨月 韋莊
明月照前除，煙華蕙蘭濕。清風行處來，白露寒蟬急。美人情易傷，暗上紅樓立。欲言無處言，但向姮娥泣。
閨怨 韋莊
戚戚彼何人，明眸利於月。啼妝曉不幹，素面凝香雪。良人去淄右，鏡破金簪折。空藏蘭蕙心，不忍琴中說。
上春詞 韋莊
曈曨赫日東方來，禁城煙暖蒸青苔。金樓美人花屏開，五陵年少惜花落，酒濃歌極翻如哀。四時輪環終又始，
搗練篇 韋莊
月華吐豔明燭燭，青樓婦唱擣衣曲。白袷絲光織魚目，樓蘭欲寄在何鄉，憑人與系征鴻足。
雜體聯錦 韋莊
攜手重攜手，夾江金線柳。江上柳能長，行人戀尊酒。尊酒意何深，為郎歌玉簪。玉簪聲斷續，鈿軸鳴雙轂。雙轂去何方，隔江春樹綠。樹綠酒旗高，淚痕沾繡袍。袍縫紫鵝濕，重持金錯刀。錯刀何燦爛，使我腸千斷。腸斷欲何言，簾動真珠繁。真珠綴秋露，秋露沾金盤。金盤湛瓊液，仙子無歸跡。無跡又無言，海煙空寂寂。寂寂古城道，馬嘶芳岸草。岸草接長堤，長堤人解攜。解攜忽已久，緬邈空回首。回首隔天河，恨唱蓮塘歌。蓮塘在何許，日暮西山雨。
長安春 韋莊
長安二月多香塵，六街車馬聲轔轔。家家樓上如花人，長安春色本無主，古來盡屬紅樓女。如今無奈杏園人，
撫盈歌 韋莊
鳳縠兮鴛綃，霞疏兮綺寮。玉庭兮春晝，金屋兮秋宵。愁瞳兮月皎，笑頰兮花嬌。羅輕兮濃麝，室暖兮香椒。鑾輿去兮蕭屑，七絲斷兮泬寥，主父臥兮漳水，翠華長逝兮莫追，晏相望門兮空悲。
贈峨嵋山彈琴李處士 韋莊
峨嵋山下能琴客，似醉似狂人不測。何須見我眼偏青，壺中醉臥日月明，世上長遊天地窄。晉朝叔夜舊相知，名卿名相盡知音，遇酒遇琴無間隔。如今世亂獨翛然，霓旌絳旆忽相尋，為我尊前橫綠綺。一彈猛雨隨手來，吟蜂繞樹去不來，別鶴引雛飛又止。錦麟不動惟側頭，子期子野俱不見，烏啼鬼哭空傷悲。坐中詞客悄無語，
江皋贈別 韋莊
金管多情恨解攜，一聲歌罷客如泥。江亭系馬綠楊短，
南陽小將張彥硤口鎮稅人場射虎歌 韋莊
海內昔年狎太平，橫目穰穰何崢嶸。天生天殺豈天怒，張彥雄特製殘暴，見之叱起如叱羊。鳴弦霹靂越幽阻，老饕已斃眾雛恐，童稚揶揄皆自勇。忠良效順勢亦然，試征張彥作將軍，幾個將軍願策勳？
下邽感舊 韋莊
昔為童稚不知愁，竹馬閑乘繞縣遊。曾為看花偷出郭，今日故人何處問，夕陽衰草盡荒丘。
塗次逢李氏兄弟感舊 韋莊
禦溝西面朱門宅，記得當時好弟兄。曉傍柳陰騎竹馬，今日相逢俱老大，憂家憂國盡公卿。
龍潭 韋莊
激石懸流雪滿灣，九龍潛處野雲閑。欲行甘雨四天下，垂髯儻遇穆王駕，閬苑周流應未還。
江上別李秀才 韋莊
前年相送灞陵春，今日天涯各避秦。莫向尊前惜沈醉，與君俱是異鄉人。
句 韋莊
印將金鎖鎖，簾用玉鉤鉤。（《北夢瑣言》雲：杜荀鶴嘗吟一聯詩雲：舊衣灰絮絮，新酒竹篘篘。或話于莊，莊擬之云云。即大拜之祥也）不隨妖豔開，獨媚玄冥節。豈是為窮常見隔，只應嫌酒不相過。（贈貫休，